Live üss Öschtrich:  Eigentlich bin ich jo vun Natur üss ehnder ä Langlaufskifahrer als Abfahrer. Aber des was hit bassiert isch,  des kinnt ma de Spaß do dran grad verderbe!  Ich war mit minnem Schwiegervadder langlaufe, do obbe in Kärnten. Aber wills d'letschte Däg bis hoch nuff nur g'rägelt het war die ganz Loipe ä einzigi Iisbahn. Zwar manchmol mit'ere Langlaufspur, aber halt s'pure Iis!  Ich glaub, des war 's erschte Mol, dass mir's bergnuff meh Spaß g'macht het als naa!  Unn irgendwann hab i au uffg'hert z'zähle, wie oft ich hinkejt bin!  Wer isch au uff die bleed Idee kumme, mit zwei lange, wacklige Brettli  d'Berg nab z'rutsche??? Des isch doch quasi schun ä selber üssg'süachti Selbstverstümmelung...  Ihr sähne, so richtig Spaß het's hit nit g'macht! Genauer g'sait:Ich glaub, ich bin sither drissig Johr (so lang fahr ich schun Langlauf, wenn au nit regelmäßig) noch nie so schlecht g'fahre! Bin mol g'spannt, wie viel blaui Flecke do devun ibrig bliebe!    Aua, aua, aua, bedüürt sich hit selber  De Bischemer